Dr.sc. Ivan Ćelić rođen je 1976. godine u Metkoviću. Diplomirao je na Medicinskom fakultetu u Zagrebu 2001. godine. Od 2002. godine zaposlen je u najvećoj hrvatskoj psihijatrijskoj bolnici Klinici za psihijatriju Vrapče u kojoj trenutno obnaša funkciju pročelnika Zavoda za dualne poremećaje. Kao specijalist psihijatrije – adiktolog bavi se poremećajima uzimanja ilegalnih psihoaktivnih tvari, u svome radu zagovara koncept oporavka kao realnog terapijskog cilja u liječenju ovisnika. Na čelu je Povjerenstva Grada Zagreba za prevenciju i suzbijanje zlouporabe droga te drugih oblika ovisnosti za vrijeme čijeg je mandata Grad Zagreb pristupio Europskoj mreži gradova bez droge. Na javnozdravstvenom polju se kao saborski zastupnik zalaže za promicanje mentalnog zdravlja te za suzbijanje svih oblika ovisnosti.